
[bookmark: _Toc198108004][bookmark: _Toc536842491]Parterne og det lejede

1.1		Mellem

		[NAVN]
		CVR nr.	
		[ADRESSE] 
		[POSTNUMMER OG BY] 
		(i det følgende kaldet Udlejer)

og

		[NAVN]
		CVR nr.	
		[ADRESSE] 
		[POSTNUMMER OG BY] 
		(i det følgende kaldet Lejer)


er der indgået nærværende lejekontrakt vedrørende lokalerne beliggende [INDSÆT ADRESSE, POSTNUMMER OG BY] (i det følgende kaldet det lejede).

Bruttoetageareal: [INDSÆT] m2.
				
1.2	Det lejedes afgrænsning og indretning fremgår af bilag 1.


1. [bookmark: _Toc198108005][bookmark: _Toc536842492]Benyttelse

2.1	Det lejede skal benyttes til [INDSÆT]. 

2.2	Parterne er enige om, at Lejer fra det lejede skal drive en virksomhed, hvis stedlige forbliven i ejendommen er af væsentlig betydning og værdi for virksomheden. Lejemålet er derfor omfattet af Erhvervslejelovens § 62.

2.3	Ved lejekontraktens indgåelse er den gældende planlægning for området (regionsplan, lokalplan m.v.) og den gældende byggelovgivning, herunder eventuelle vilkår for byggetilladelse, ikke til hinder for, at det lejede anvendes til det aftalte formål, jf. pkt. 2.1.

2.4	Lejer er ansvarlig for, at den virksomhed, som Lejer udøver i det lejede, drives i overensstemmelse med gældende regler. Tilladelser, der alene vedrører Lejers konkrete virksomhed eller drift, indhentes og bekostes af Lejer.

2.5	Udlejer er ansvarlig for, at ejendommen og det lejede er lovligt indrettet og kan anvendes til det aftalte formål, jf. pkt. 2.1.


2. [bookmark: _Toc198108006][bookmark: _Toc536842493]Ikrafttræden og opsigelse

3.1	Lejemålet træder i kraft den [INDSÆT].

3.2	Lejer kan opsige lejemålet med et varsel på [INDSÆT] måneder til fraflytning ved udgangen af en måned.

3.3	Udlejer kan med et varsel på [INDSÆT] måneder til fraflytning ved udgangen af en måned opsige lejemålet efter erhvervslejelovgivningens til enhver tid gældende regler, for tiden Erhvervslejelovens § 61, stk. 2.

3.4	Udlejer kan dog tidligst opsige lejemålet til fraflytning den [INDSÆT].

3.5	Ved opsigelse fra Udlejers side har Lejer ret til erstatning i overensstemmelse med reglerne i erhvervslejelovens § 66, stk. 2. 


3. [bookmark: _Toc198108007][bookmark: _Toc536842494]Afståelsesret

3. Lejer har ret til at afstå lejemålet til tredjemand.  Lejer har ligeledes genindtrædelsesret. Erhvervslejelovens § 55 gælder for lejemålet.


4. [bookmark: _Toc198108008][bookmark: _Toc536842495]Fremlejeret

5.1	Lejer har ret til at fremleje det lejede helt eller delvist.


5. [bookmark: _Toc198108009][bookmark: _Toc536842496]Indretning

6.1	Lejemålet overtages som beset, og der udarbejdes indflytningsrapport, der vedlægges lejekontrakten som bilag 2. 


6. [bookmark: _Toc198108010][bookmark: _Toc536842497]Årslejen og dens betaling

6.1 Den årlige leje er på ikrafttrædelsestidspunktet, jf. pkt. 3.1, aftalt til i alt kr. [INDSÆT].

7.2	Årslejen betales månedsvist forud med kr. [INDSÆT]. 


7. [bookmark: _Toc198108011][bookmark: _Toc536842498]Depositum

7.1 Lejer indbetaler til Udlejer et kontant depositum på kr. [INDSÆT], svarende til [INDSÆT] måneders leje. 

7.2 Depositum indbetales af Lejer senest [INDSÆT] hverdage efter begge parters underskrift på denne lejekontrakt.

7.3 Depositum reguleres samtidig med lejen, jf. pkt. 9, således at depositum og forudbetalt leje til enhver tid svarer til hver [INDSÆT] måneders aktuel leje. 


8. [bookmark: _Toc198108012][bookmark: _Toc536842499]Aftalt regulering af årslejen

9.1	Årslejen reguleres én gang årligt med virkning pr. 1. [INDSÆT]. Reguleringen sker med udviklingen i nettoprisindekset (NPI) fra januar måned i året forud for reguleringsåret til januar måned i reguleringsåret, dog maksimalt med 2 %.

9.2	Første regulering gennemføres den [INDSÆT] på baggrunden af udviklingen i nettoprisindekset for [INDSÆT] til [INDSÆT].

9.3	Reguleringen sker efter følgende beregning:

	gældende årlig leje x NPI januar reguleringsåret / NPI [INDSÆT] foregående år.

9.4	Skulle nettoprisindekset ophøre med at blive beregnet og offentliggjort, skal reguleringen fremover ske på grundlag af et andet indeks, der afspejler prisudviklingen.


9. [bookmark: _Toc198108013][bookmark: _Toc536842500]Lejeregulering i henhold til lovgivning

10.1	Årslejen reguleres alene i overensstemmelse med pkt. 9. Udlejer kan ikke kræve lejen reguleret efter Erhvervslejelovens § 13. Lejer kan dog til enhver tid kræve lejen nedsat, såfremt den aftalte leje overstiger markedslejen, jf. Erhvervslejelovens § 13.

10.2 	Bestemmelserne i Erhvervslejelovens §§ 10-12 om regulering som følge af ændringer i skatter og afgifter finder ikke anvendelse.


10. [bookmark: _Toc198108014][bookmark: _Toc536842501]Ændring af lejevilkår - genforhandling – opsigelse

11.1	Parterne er enige om, at der ikke kan ske genforhandling af lejevilkårene efter reglerne i Erhvervslejelovens § 14.


12. 	Forbrugsudgifter 

12.1 	Lejer afholder alle omkostninger til forbrug, som ikke udtrykkeligt er indeholdt i lejen. 

Lejer skal aftage hele lejers forbrug efter Udlejers anvisninger herom. I det omfang det er muligt, tilmeldes og betaler Lejer direkte til leverandør.

12.2 		Forbrug (forbrugsregnskab)

12.2.1 	Udlejer forsyner lejemålet med varme, vand og varmt vand, køling og ventilation m.m. og indgår nødvendige serviceaftaler og abonnementer, men Lejer refunderer samtlige Udlejers omkostninger over forbrugsregnskabet. Lejer betaler således ud over lejen den i henhold til forbrugsregnskabet for lejemålet forholdsmæssige andel af forbrugsomkostninger.

12.2.2 	Omkostningerne i forbrugsregnskabet fordeles indbyrdes mellem lejerne i ejendommen efter de til enhver tid anerkendte principper i henhold til den gældende lejelovgivning, for tiden varme/vandfordelingsmålere og/eller de enkelte lejemåls areal. Tomgangsforbrug i ejendommen afholdes af Udlejer.

Varmeregnskabsperioden er hvert år perioden 1. [INDSÆT] til 31. [INDSÆT] i det efterfølgende
år.

I forbrugsregnskabet medtages samtlige omkostninger vedrørende ejendommens forsyning
med varme, vand og varmt vand, køling og ventilation samt øvrige installationer m.m., herunder blandt andet følgende omkostninger:

· Forsyninger, herunder varme, vand, varmt vand, CO2-afgift, kulafgift og olieafgift,
· Vand- og vandafledningsafgifter,
· Miljø- og grønne afgifter og kloakafgifter,
· Serviceabonnementer, drifts-, reparations- og vedligeholdelsesomkostninger af
· varme- og vandanlæg samt øvrige installationer m.m., herunder reservedele,
· værktøj og lovpligtige kontrolordninger,
· Tekniske driftsomkostninger, herunder ELO, energimærke og energiplan, elektrolyse,
· tilsyn, serviceeftersyn, vedligeholdelse, reparationer og skorstensfejning,
· Overvågning, herunder CTS,
· Samtlige omkostninger til varmemesteren, herunder lønninger, lønaccessorier og
· arbejdsgiverafgifter/-bidrag samt telefon og materialer,
· Leje af varmecentral og teknikrum,
· El-omkostninger i varmecentral, til øvrige anlæg og installationer samt til teknik,
· herunder elafgift, CO2-afgift, grønne afgifter etc.
· Henlæggelser til fornyelse af varme- og vandanlæg inklusive radiatorer, sol- og
· jordvarmeanlæg samt øvrige anlæg, 
· Afskrivning på tekniske anlæg, hvor der ikke er foretaget henlæggelse til fornyelse.
· Afskrivningerne er stedsevarende, uanset om udskiftning sker før eller efter den
· forventede levetid, og foretages med de satser og efter de principper, der er omhandlet
· af Boligstyrelsens cirkulære af 4. december 1979 punkt 13 (2.8) om henlæggelser
· til fornyelser.
· Måleraflæsning, varmeregnskabshonorar, og
· Administrationshonorar 5%.

12.2.3 	Det understreges, at Udlejer alene har anslået forbrugsomkostningerne, jf. bilag 3, efter
bedste skøn, og at det ikke på tidspunktet for underskrift af lejekontrakten er muligt for Udlejer reelt at forudsige de kommende beløb for forbrugsomkostningerne. 

12.3 		Skatter og afgifter samt driftsomkostninger er indeholdt i den aftalte leje og opkræves således ikke særskilt hos Lejer.

12.4 		Samtlige omkostninger i forbindelse med fraflytning af lejemålet til aflæsning af forbrugsmålere
mv., herunder gebyrer, afholdes af Lejer.

12.7 	Forbrug er pligtig pengeydelse ud over lejen og Udlejer opkræver et acontobidrag til dækning af de omkostninger, som i.h.t. lejekontraktens pkt. 12 skal betales ud over lejen. Bidraget fastsættes af Udlejer på baggrund af budgetter udarbejdet af Udlejer, således at de nævnte omkostninger til enhver tid, både likviditetsmæssigt og størrelsesmæssigt, dækkes af acontobidraget. Aconto bidraget forfalder kvartalsvis og erlægges sammen med lejebetalingen. Acontobidragene kan af Udlejer ændres med 8 ugers varsel. 

Anslået acontobidrag til forbrugsregnskabet for varme og vand fremgår af bilag 3.

12.8		El

12.8.1	Lejer afholder alle omkostninger til el og de dertil knyttede afgifter, herunder grønne afgifter m.m.

12.8.2	Lejemålets forsyning med el sker direkte fra el-leverandøren, og afregnes af Lejer direkte over for el-leverandøren efter særskilt måler.

12.8.3	Lejer bemyndiger Udlejer at tilmelde Lejer som forbruger hos den valgte el-leverandør.


1. [bookmark: _Toc198108019][bookmark: _Toc536842506]Forsikringer

11. 	Det påhviler Udlejer at holde ejendommen bygnings- og brandforsikret.

11. Udlejer opfordrer Lejer til at tegne løsøre- og inventarforsikring, der omfatter det til lejemålet
hørende løsøre og inventar. Udlejer opfordrer endvidere Lejer til at tegne sædvanlig
driftstabsforsikring samt glas- og kummeforsikring.


12. [bookmark: _Toc198108020][bookmark: _Toc536842507]Ren- og vedligeholdelse

14.1	Lejer er forpligtet til at udføre og bekoste almindelig, løbende indvendig vedligeholdelse af det lejede.

12. Ved indvendig vedligeholdelse forstås alene almindelig vedligeholdelse af lejemålets overflader, herunder maling, tapetsering og almindelig vedligeholdelse af gulvbelægninger. Lejers vedligeholdelsespligt omfatter ikke fornyelse, udskiftning eller hovedistandsættelse af lejemålet eller dets installationer.

12.1 Al anden vedligeholdelse, reparation, udskiftning og fornyelse af det lejede og dets installationer påhviler Udlejer, herunder vedligeholdelse og fornyelse af bygningens ydre og indre bygningsdele samt faste installationer.

12.2 Udlejer udfører og bekoster endvidere vedligeholdelse af ejendommens fællesarealer, adgangsarealer og øvrige udenomsarealer.

12.3 Lejer skal behandle det lejede forsvarligt og er ansvarlig for skader, som Lejer eller personer, som Lejer er ansvarlig for, forvolder ved forsæt eller uagtsomhed.

12.4 Udlejer samt dennes teknikere og sagkyndige har til enhver tid efter forudgående anmeldelse med passende varsel ret til adgang til det lejede til forberedelse eller foretagelse af vedligeholdelses- og fornyelsesarbejder, der skal udføres til mindst mulig gene for Lejer. Udlejer samt dennes teknikere og sagkyndige har endvidere uden varsel ret til adgang til det lejede, såfremt dette er nødvendigt af hensyn til uopsættelig indgriben eller uopsættelig reparation, og uden unødigt ophold genetablere eventuelle forhold, som berøres af arbejdet. Arbejderne skal så vidt muligt udføres uden væsentlig forstyrrelse af Lejers virksomhed
.
12.5 Lejer forestår almindelig renholdelse af det lejede og bortskaffelse af eget almindeligt driftsaffald.


13. [bookmark: _Toc198108021][bookmark: _Toc536842508]Ændringer og myndighedsgodkendelser

13.1 Lejer kan foretage sædvanlige ændringer, ombygninger og indretninger af det lejede, som er naturlige for den virksomhed, der drives i lejemålet. Udlejer skal varsles herom senest 4 uger før arbejdets påbegyndelse og kan alene modsætte sig arbejdet, hvis der foreligger en saglig og væsentlig grund.

13.2 Ændringer, som kræver Udlejers samtykke eller offentlig godkendelse, gennemføres for Lejers regning og i overensstemmelse med gældende regler. Udlejer må ikke uden saglig grund nægte eller forsinke et sådant samtykke. 

13.3 Lejer er alene forpligtet til at retablere ændringer ved lejemålets ophør, hvis dette er aftalt skriftligt med Udlejer forud for ændringens gennemførelse.


14. [bookmark: _Toc198108022][bookmark: _Toc536842509]Skiltning

14.1 Lejer kan opsætte sædvanlig skiltning, logoer, markiser og anden virksomhedsrelateret reklame på eller ved det lejede, i det omfang dette er foreneligt med ejendommens forhold og gældende regler. Udlejers samtykke kræves alene, hvor dette følger af lovgivningen eller ændringen er væsentlig for ejendommen.

14.2 Lejer afholder udgifterne til egen skiltning og er ansvarlig for skader, der skyldes Lejers skiltning eller installation heraf.

16.3 		Lejer er alene forpligtet til at retablere ved lejemålets ophør, hvis dette er aftalt skriftligt med Udlejer forud for opsætningen.


15. [bookmark: _Toc198108024][bookmark: _Toc536842511][bookmark: OLE_LINK2][bookmark: OLE_LINK1]Aflevering af det lejede ved ophør

15. Ved lejemålets ophør skal Lejer fraflytte og aflevere det lejede ryddet og rengjort samt med samtlige nøgler og øvrige adgangsmidler.

15.1 Lejer skal fjerne eget løsøre, inventar og installationer, medmindre andet er aftalt med Udlejer.

15.2 Lejer skal alene retablere sådanne ændringer, som Lejer i henhold til lejeaftalen eller en særskilt skriftlig aftale er forpligtet til at retablere.

15.3 Det lejede afleveres i den stand, hvori det blev overtaget, dog under hensyntagen til almindeligt slid og ælde samt den vedligeholdelse, som påhviler Udlejer.

15.4 Udlejer skal senest 4 uger efter fraflytningen skriftligt og specificeret gøre eventuelle krav vedrørende lejemålets stand gældende. Krav, der ikke er fremsat inden fristens udløb, kan ikke efterfølgende gøres gældende.

15.5 Såfremt Udlejer gør krav gældende vedrørende lejemålets stand, skal kravet være dokumenteret og begrænset til de rimelige og nødvendige udgifter til udbedring af de pågældende forhold. Lejer kan ikke pålægges betaling for forbedringer eller for udgifter, som overstiger det faktiske tab.

15.6 Parterne kan efter aftale foretage en fælles gennemgang af lejemålet forud for fraflytningen med henblik på at afklare eventuelle forhold, der skal håndteres inden afleveringen.



[bookmark: _Toc536842512][bookmark: _Toc198108025]Merværdiafgift (moms)
Bemærk: Hvis lejen IKKE pålægges moms, skal den med rødt markerede tekst slettes.
15. Lejen og øvrige ydelser/betalinger i henhold til nærværende aftale pålægges [ikke] moms. Som følge heraf vil alle ydelser og udgifter, som Lejer skal betale til Udlejer i henhold til denne kontrakt, bliver tillagt moms, p.t. 25 %, i overensstemmelse med de til enhver tid gældende regler herfor.  

15. Udlejer kan alene ændre ejendommens momsregistreringsforhold, hvis dette følger af gældende regler eller er nødvendigt af hensyn til ejendommens forhold. 


16. [bookmark: _Toc198108026]Tvister

19.1	Tvister mellem parterne, som udspringer af nærværende lejekontrakt, afgøres af boligretten i 1. instans med sædvanlig ankeadgang.


17. [bookmark: _Toc198108027][bookmark: _Toc536842514]Generelt

17. Lejer bekræfter, at Lejer er gjort bekendt med By- og Boligministeriets checkliste til Erhvervslejeloven, bilag 4. 

20.2	Lejer er berettiget til ved egen foranstaltning at lade sit eksemplar af lejekontrakten tinglyse på ejendommen. Lejekontrakten respekterer alene servitutter og deklarationer, der er tinglyst på tidspunktet for lejekontraktens indgåelse, medmindre Lejer efterfølgende skriftligt accepterer andet.

20.3	Når Lejers lejemål er ophørt, og hvis Lejer har ladet lejekontrakten tinglyse efter pkt. 20.2, er Lejer forpligtet til at aflyse lejekontrakten. Sørger Lejer ikke for dette inden 4 uger efter lejemålets ophør, er udlejer berettiget til at foretage aflysning for Lejers regning, idet dokumentation af brev om ophævelse eller opsigelse skal være tilstrækkelig legitimation til aflysningen.

20.4	Udgifter til eventuel tinglysning af lejekontrakten betales af Lejer, der ligeledes betaler salær til egen advokat, mens Udlejer betaler salær til sin advokat.


18. Bilag

Bilag 1	Kort over lejemålet
Bilag 2	Indflytningsrapport
Bilag 3	Anslåede forbrugsomkostninger
Bilag 4	By- og Boligministeriets checkliste til Erhvervslejeloven

*****


den [INDSÆT]						den [INDSÆT]
					
For Udlejer								For Lejer

[INDSÆT]								[INDSÆT]


-----------------------------------------				------------------------------------------
	


-----------------------------------------				------------------------------------------
	






Udgivet af Dansk Erhverv, 2026 

Udgivet af Dansk Erhverv, 2026 
Side 2

